Държавен вестник, бр. 44, 2011 г., стр. 103

БРОЙ  44	
Д Ъ Р Ж А В Е Н  В Е С Т Н И К 	
СТР.  103  
ВИСШ СЪДЕБЕН СЪВЕТ
НАРЕДБА № 3
от 30 май 2011 г.
за показателите, методиката и реда за атес­
тиране на съдия, прокурор, следовател, ад­
министративен ръководител и заместник на 
административен ръководител
Г л а в а  п ъ р в а
ОБЩИ РАЗПОРЕДБИ
Обхват на наредбата
Чл. 1. Тази наредба регламентира критери­
ите, показателите, компетентните органи, реда 
и начина за атестиране на съдия, прокурор, 
следовател, административен ръководител и 
заместник на административен ръководител 
в органите на съдебната власт, както и до­
кументите, които следва да се изготвят при 
атестирането.
Приложно поле
Чл. 2. Разпоредбите на наредбата са при­
ложими към всички съдии, прокурори, сле­
дователи, административни ръководители и 
заместници на административни ръководители 
в органите на съдебната власт с изключение 
на председателя на Върховния касационен съд, 
председателя на Върховния административен 
съд и главния прокурор.
Източници
Чл. 3. Залегналите в наредбата правила 
се основават на Конституцията на Репу­
блика България, Закона за съдебната власт, 
Европейската харта за статута на съдиите, 
Препоръките на Комитета на министрите 
на Съвета на Европа за статута на съдиите, 
прокурорите и следователите, включително 
№ R(94)12, Становищата на Консултативния 
съвет на европейските съдии на вниманието 
на Комитета на министрите на Съвета на 
Европа, както и на всички други национал­
ни и международни актове, регламентиращи 
дейността и статута на съдиите, прокурорите 
и следователите.
Цели на наредбата
Чл. 4. Наредбата има за цели:
1. да утвърди върховенството на закона 
и да осигури действена защита на правата 
на съдиите, прокурорите, следователите, 
административните ръководители и техните 
заместници;
2. да осигури законосъобразна, прозрачна 
и справедлива процедура за кариерно из­
растване;
3. да увеличи личната мотивация за профе­
сионално развитие на съдиите, прокурорите, 
следователите, административните ръководи­
тели и техните заместници;
4. да предотврати корупцията в системата 
на съдебната власт;
5. да допринесе за повишаване на доверието 
към съдебната власт.
Г л а в а  в т о р а
ПОНЯТИЕ ЗА АТЕСТИРАНЕ
Същност на атестацията
Чл. 5. Атестацията представлява обектив­
на оценка на професионалните, деловите и 
нравствените качества на съдия, прокурор, 
следовател, административен ръководител и 
заместник на административен ръководител, 
проявени при изпълнение на заеманата от 
него длъжност.
Принципи на атестирането 
Чл. 6. Атестирането гарантира равни и 
справедливи възможности за кариерното 
израстване на съдиите, прокурорите, следо­
вателите, административните ръководители 
и техните заместници, като се основава на 
принципите на законност, равнопоставеност, 
обективност и прозрачност.
Забрана за нарушаване на независимостта и 
основните права на съдиите, прокурорите и 
следователите
Чл. 7. Атестирането не може да засяга не­
зависимостта и основните права на съдиите, 
прокурорите и следователите. 
Предмет на атестирането
Чл. 8. (1) Атестацията се отнася до квали­
фикацията, достиженията и професионалната 
пригодност на съдия, прокурор, следовател, 
административен ръководител и заместник 
на административен ръководител.
(2) Квалификацията е съвкупност от при­
добитите професионални знания, умения и 
лични способности на атестирания.
(3) Достиженията са персоналните качест­
вени и количествени резултати, постигнати 
от атестирания в практическата му дейност.
(4) Професионалната пригодност е специ­
фичната квалификация за конкретно опреде­
лена длъжност.
Основания за атестиране
Чл. 9. Атестиране се провежда в следните 
случаи:
1. за придобиване на несменяемост;
2. периодично – на всеки четири години 
от последното атестиране до навършване на 
61-годишна възраст.
Период на атестиране
Чл. 10. (1) При атестиране за придобиване 
на несменяемост атестирането се провежда 
за период от пет години, а при периодично 
атестиране – за изтекъл период от четири 
години.